Google Home får nye funktioner

Der sker en masse med Google Home app’en i disse måneder. I den seneste opdatering giver Google også smugkig på, hvad vi kan forvente os i de kommende dage. Der er nemlig spændende forbedringer på vej.

Først og fremmest ser det ud til, at januar måneds amerikanske integration af streaming- og medieenheder kommer til vores breddegrader. Det er en opdatering, der gør det muligt at bruge Google Home app’en som fjernbetjening.

Den nye funktionalitet kan bruges til at tænde og slukke for et kompatibelt tv, skifte kanal, afspille eller sætte medier på pause, springe frem eller tilbage, justere eller slå lyden fra og skifte kildeindgange.

Det skulle fungere med alle “Works with Google”-kompatible enheder. Det inkluderer tilsluttede tv-platforme som Roku, Samsung eller LG.

Google nævner følgende nyheder i noterne til app-opdateringen:

Brug Home app’en til at styre tænd/sluk, lydstyrke, afspilning, indgange og meget mere for dine forbundne streaming- og medieenheder.

Brugere, der har tilvalgt registrering af tilstedeværelse, modtager nyttige underretninger, hvis deres telefons lokation er forkert.

Kamera-brugere kan nu vælge at medtage videoklip, når de sender feedback om kamerahændelser.

Til info er den seneste version af Google Home app’en er version 2.65.105. Den kan, naturligvis, hentes til både Android og iOS-enheder.

Google Home får nye funktioner